EuroVelo

EuroVelo – Europos dviračių takų tinklas, kurį plėtoja Europos dviratininkų federacija (, ECF). Tinklas skirtas dviračių turizmui ir apima dvylika ilgų dviračių trasų, kertančių visą Europą. Bendras planuojamas jo maršrutų ilgis – 63 505 km, iš jo trečdalis – specialūs dviračių takai. EuroVelo yra dalis pasaulinio Žaliųjų kelių () tinklo, kurio pavyzdys – JAV Rytų pakrantės žaliasis kelias (East Coast Greenway).

 Tinklas 
EuroVelo dviračių takų tinklo tikslas – propaguoti sveiką gyvenimo būdą, pažintinį turizmą, bendravimą tarp tautų. Pagrindiniai principai – dviračių takai turi būti atskirti nuo bendro transporto srauto, būti saugūs dviratininkams, o tuo pačiu ir važiuojantiems automobiliais bei pėstiesiems. Kas 10-12 km įrengiamos poilsio aikštelės su tualetais ir kita trumpalaikiam poilsiui būtina įranga, pažintiniam turizmui įdomiose vietovėse – ilgalaikio poilsio aikštelės, kempingai, turistinės bazės.

EuroVelo dviračių takų tinklas susideda iš daugelio vietinių dviračių takų, nutiestų jau anksčiau ir skirtų vietiniam turizmui bei specialiai pagal vieningą schemą tiesiamų ir planuojamų nutiesti dviračių takų, todėl atskirų trasų atkarpų parengtis dviračių turizmui skirtinga. EuroVelo kūrimo Europos Sąjunga nefinansuoja, iš dalies jis kuriamas remiant dviračių turizmu suinteresuotoms nacionalinėms valstybėms ir savivaldybėms. Dažnai pritaikomos nebenaudojamo siaurojo geležinkelio sankasos, paprastai einančios vaizdingomis vietovėmis. Prie EuroVelo dviračių takų tinklo paprastai šliejasi kitos vietinės dviračių turizmo trasos.
Dviračių takai žymimi specialiais ženklais, kuriuos numato nacionalinės kelių eismo taisyklės.

Šiaurės – pietų trasos
 EV 1 – Atlanto trasa: Nordkapas – Sagresas 8 186 km
 EV 3 – Piligrimų trasa: Trondheimas – Santjago de Kompostela 5 122 km
 EV 5 – Via Romea Francigena: Londonas– Roma – Brindizis 3 900 km
 EV 7 – Vidurio Europos trasa: Nordkapas – Malta 6 000 km
 EV 9 – Gintaro kelias Baltijos jūra – Adrijos jūra: Gdanskas – Pula 1 930 km
 EV 11 – Rytų Europos trasa: Nordkapas – Atėnai 5 964 km
Vakarų – rytų trasos
 EV 2 – Sostinių trasa: Golvėjus– Maskva (dalis eina Europos dviračių trasa R1) 5 500 km
 EV 4 – Roskofas – Kijevas: 4 000 km
 EV 6 – Upių trasa Atlanto vandenynas – Juodoji jūra: Nantas – Konstanca 3 653 km
 EV 8 – Viduržemio jūros trasa: Kadisas – Atėnai 5 388 km
Žiedinės trasos
 EV 10 – Hanzos žiedas: aplink Baltijos jūrą: 7 930 km
 EV 12 – Šiaurės jūros žiedas: 5 932 km

 EuroVelo trasos 
+ EuroVelo trasos Nr. Trasa Maršrutas Valstybės Ilgis EV1 Atlanto trasa Nordkapas (EV7, EV11) – Norvegijos pakrantė – Trondheimas (EV3) – Bergenas (EV12) – Aberdynas (EV12) – Invernesas (EV12) – Glazgas – Stranraeris – Belfastas – Golvėjus (EV2) – Korkas – Roslarė – Fišgardas – Bristolis (EV2) – Plymutas – Roskofas(EV4) – Nantas (EV6) – La Rošelė – Burgosas (EV3) – Salamanka – Sagresas Norvegija, Didžioji Britanija, Airija, Prancūzija, Ispanija, Portugalija 8186 km EV2 Sostinių trasa Golvėjus (EV1) – Dublinas – Holyhydas – Bristolis (EV1) – Londonas (EV5) – Harvičas – Roterdamas – Haga – Miunsteris (EV3) – Berlynas (EV7) – Poznanė (EV9) – Varšuva (EV11) – Minskas – Maskva Didžioji Britanija, Nyderlandai, Vokietija, Lenkija, Baltarusija, Rusija 5500 km EV3 Piligrimų trasa Santjago de Kompostela – Leonas – Burgosas (EV1) – Bordo – Turas (EV6) – Orleanas (EV6) – Paryžius – Namiūras (EV5) – Achenas (EV4) – Miunsteris (EV2) – Hamburgas (EV12) – Odensė (EV10) – Viborgas – Frederikshavnas (EV12) – Geteborgas (EV12) – Oslas – Rorosas – Trondheimas (EV1) Ispanija, Prancūzija, Belgija, Vokietija, Danija, Švedija, Norvegija 5122 km EV4 Roskofas – Kijevas Roskofas (EV1) – Prancūzijos Atlanto pakrantė – Havras – Kalė (EV5) – Midelburgas – Achenas (EV3) – Bona – Frankfurtas prie Maino – Praha (EV7) – Brno (EV9) – Krokuva (EV11) – Lvovas – Kijevas Prancūzija, Belgija, Vokietija, Čekija, Lenkija, Ukraina 4000 km EV5 Via Romea Francigena Londonas (EV2) – Kanterberis– Kalė (EV4) – Briuselis – Namiūras (EV3) – Liuksemburgas – Strasbūras – Bazelis (EV6) – Liucerna – Milanas – Piačenca (EV8) – Parma – Florencija (EV7) – Siena – Roma (EV7) – Brindizis Didžioji Britanija, Prancūzija, Belgija, Liuksemburgas, Šveicarija, Italija 3900 km EV6 Upių trasa Nantas (EV1) – Turas (EV3) – Orleanas (EV3) – Neveras – Šalonas prie Saonos – Bazelis (EV5) – Pasau – Ibsas prie Dunojaus (EV7) – Lincas – Viena (EV9) – Bratislava – Budapeštas – Belgradas (EV11) – Bukareštas – Konstanca Prancūzija, Šveicarija, Vokietija, Austrija, Slovakija, Vengrija, Serbija, Rumunija 3653 km EV7 Vidurio Europos trasa Nordkapas (EV1, EV11) – Haparanda (EV10) – Sundsvalis (EV10) – Vidurio Švedija – Kopenhaga (EV10) – Gedseris – Rostokas (EV10) – Berlynas (EV2) – Praha (EV4) – Ibsas prie Dunojaus (EV7) – Zalcburgas – Mantuja (EV8) – Bolonija – Florencija (EV5) – Roma (EV5) – Neapolis – Sirakūzai – Malta Norvegija, Švedija, Danija, Vokietija, Čekija, Austrija, Italija, Malta 6000 km EV8 Viduržemio jūros trasa Kadisas – Malaga – Almerija – Valensija – Barselona – Monakas – Piačenca (EV5) – Mantuja (EV7) – Ferara – Venecija – Triestas (EV9) – Rijeka – Splitas – Dubrovnikas – Tirana – Patrai – Atėnai (EV11) Ispanija, Prancūzija, Monakas, Italija, Slovėnija, Kroatija, Juodkalnija, Albanija, Graikija 5388 km EV9 Gintaro kelio trasa Gdanskas (EV10) – Poznanė (EV2) – Vroclavas – Olomoucas – Brno (EV4) – Viena (EV6) – Mariboras – Liublijana – Triestas (EV8) – Pula Lenkija, Čekija, Austrija, Slovėnija, Italija, Kroatija 1930 km EV10 Hanzos žiedas Sankt Peterburgas – Helsinkis (EV11) – Vasa – Oulu – Haparanda (EV7) – Sundsvalis (EV7) – Stokholmas – Ystadas – Malmė – Kopenhaga (EV7) – Odensė (EV3) – Rostokas (EV7) – Gdanskas (EV9) – Kaliningradas – Klaipėda – Ryga – Talinas (EV11) – Sankt Peterburgas Rusija, Suomija, Švedija, Danija, Vokietija, Lenkija, Lietuva, Latvija, Estija 7930 km EV11 Rytų Europos trasa Nordkapas (EV1, EV7) – Suomijos pakrantė – Helsinkis (EV10) – Talinas (EV10) – Tartu – Vilnius – Varšuva (EV2) – Krokuva (EV4) – Košicė – Belgradas (EV6) – Skoplė – Salonikai – Atėnai (EV8) Norvegija, Suomija, Estija, Latvija, Lietuva, Lenkija, Slovakija, Vengrija, Serbija, Makedonija, Graikija 5964 km EV12 Šiaurės jūros žiedas Bergenas (EV1) – Stavangeris – Kristiansandas – Geteborgas (EV3) – Varbergas – Grena – Frederikshavnas (EV3) – Hirtshalsas – Esbjergas – Hamburgas (EV3) – Haga (EV2) – Roterdamas – Harvičas (EV2) – Hulis – Niukastlas – Edinburgas – Aberdynas (EV1) – Invernesas (EV1) – Turso – Orknis – Šetlandas – Bergenas (EV1) Norvegija, Švedija, Danija, Vokietija, Nyderlandai, Didžioji Britanija 5932 km

 EuroVelo trasos Lietuvoje 
Į EuroVelo tinklą integruotos arba tiesiamos specialios dviračių trasos:
 EV10 Neringos dviračių takas: Nida – Smiltynė
 EV10 Gintarinis pajūris: Klaipėda – Latvijos siena
 ‎Pamario dviračių trasa: Klaipėda – Rusnė
 EV11 OpenStreetMap: EuroVelo 11 – East Europe Route – part Lithuania Rytų Lietuvos trasa: Lazdijai – Druskininkai – Vilnius – Ignalina – Zarasai

 Nuorodos 
 EuroVelo svetainė

Kategorija:Dviračių keliai
Kategorija:Turistinės trasos